104. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ  ΠΡΟΓΡΑΜΜΑΤΙΣΜΟΥ, ΟΙΚΟΝΟΜΙΚΩΝ,  ΒΙΟΜΗΧΑΝΙΑΣ ΚΑΙ ΕΜΠΟΡΙΟΥ Αριθ. 01768/616 της 8/21 Ιουλ. 1976 (ΦΕΚ Β΄ 959) Περί καθορισμού όρων επιστροφής τελών Χαρτοσήμου επί εξαγωγής οίνων. Έχοντες υπ’ όψει: α)Τας διατάξεις του άρθρ. 2 του Ν.Δ. 226/69 «περί διασφαλίσεως ίσων όρων ανταγωνισμού δια τα ελληνικά προϊόντα» ως τούτο συνεπληρώθη δια του άρθρ. 1 του Ν.Δ. 849/71. β)Τα εκ της εφαρμογής των διατάξεων του άρθρου τούτου δημιουργηθέντα θέματα. γ)Την υπ’ αριθ. 0 1770/618 ΔΙΠ/8.7.76 γνωμοδότησιν της υπό των ανωτέρω (α) διατάξεων προβλεπομένης Επιτροπής συσταθείσης δια της υπ’ αριθ. 0.532/229 ΔΙΠ/11.2.75 κοινής αποφάσεως ημών, αποφασίζομεν: 1.Επί εξαγωγής οίνων δια την ενίσχυσιν των οποίων εχρησιμοποιήθη οινόπνευμα αλλοδαπής προελεύσεως εισαχθέν επί προσωρινή ατελεία άνευ επιβαρύνσεως δια τελών χαρτοσήμου, η αναλογούσα επί τούτων προς επιστροφήν επιβάρυνσις εν ουδεμιά περιπτώσει δύναται να είναι μικροτέρα εκείνης, ήτις αναλογεί επί της αξίας FOB της ποσότητος του εξαγομένου οίνου της απομενούσης μετ’ αφαίρεσιν του εις τον οίνον τούτον προσμεμιγμένου οινοπνεύματος, τουτέστι μόνης της αξίας της ποσότητος του εξαγομένου εγχωρίου οίνου. Κατ’ ακολουθίαν, εάν η προς επιστροφήν μέση εκ τελών χαρτοσήμου επιβάρυνσις ήτις αναλογεί επί του εξαγομένου εγχωρίου οίνου εξουδετερούται είτε εν όλω είτε εν μέρει, συνεπεία της εκπτώσεως εκ ταύτης, συμφώνως ταις διατάξεσι της παρ. 3 του άρθρ. 2 του Ν.Δ. 226/69, των μη καταβληθέντων τελών χαρτοσήμου κατά την επί προσωρινή ατελεία εισαγωγήν του αλλοδαπού οινοπνεύματος, το εκπιπτόμενον ποσόν των μη καταβληθέντων κατά τα ανωτέρω τελών χαρτοσήμου δέον να περιορίζηται αναλόγως, ώστε η αναλογούσα επί μόνης της ποσότητος του εξαγομένου εγχωρίου οίνου επιβάρυνσις να επιστρέφηται ακεραία. 2.Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. Η παρούσα δημοσιευθήτω δια της Εφημερίδος της Κυβερνήσεως. (Αντί της σελ. 104,33) Σελ. 104,33(α) Τεύχος 625-Σελ. 121 Κώδικας Τελών Χαρτοσήμου 28.Α.α.103-104 